See (Binnenland)

duum|Kratersee von’n Kirishima in Japan
duum|Faaker See in Ööstriek
En See oder ok Meer is en Waterflach in dat Binnenland, de kumplett von Land ümgeven is.

De Utdruck Meer warrt vör allen in de Nedderlannen un in de Rebeden dicht bi de Nedderlannen bruukt. De Rest von Plattdüütschland bruukt den Utdruck See.

 Dat Formen von Seen 
Seen köönt sik dör geoloogsche Prozesse oder dör Minschenhand (to’n Bispeel Baggerseen un Stauseen oder dat Iesselmeer as indiekt Seebucht) billen.

Natürliche Seen köönt sik ünner annern op düsse Wiesen billen:
 Gletscherseen billt sik dör Gletschers oder Gletschersmöltwater, de Bodden afdraagt oder aflagert.
 Gletscherrandseen un Iesstauseen billt sik an aktive Gletschers, sünd aver mehrstendeels nich duurhaftig.
 Tektonische Seen billt sik, wenn sik de Eerdköst dör Tektonik opdeit, to’n Bispeel bi’n Baikalsee.
 Afdämmseen billt sik, wenn in de Bargen Water dör en Bargstört nich mehr affleten kann oder wenn an de Küst en Nehrung en Haff afsnöört.
 Karstseen billt sik, wenn Karbonatsteen oder Solt dör Water oplööst warrt un de Ünnergrund afsackt.
 Kraterseen billt sik in Vulkane.
 Seen köönt sik ok in Meteoritenkraters billen, to’n Bispeel bi’n Elgygytgyn.
 Ooldwaterseen billt sik, wenn en Stroom sien Loop ännert un en Deel von’n olen Loop nich mehr mit’n ne’en Loop verbunnen is. Dat kann jüstso dör Minschenhand passeren, wenn de Loop von en Stroom för de Schipperee reguleert warrt.
 Thermokarstseen billt sik in Rebeden mit Permafrostbodden, to’n Bispeel in Alaska oder Noordsibirien.

 Rekorde un Daten 

Op de Welt gifft dat 1,4 Milljonen Seen, de grötter as teihn Hektar sünd. Dat Land mit de gröttste Tall Seen is Kanada mit över 900.000 Seen. Finnland hett 187.888 Seen. Dat kumplette Water ut all Seen op de Welt dee dat Landrebeed von de Welt 1,30 Meter hoog bedecken. In’n Dörsnidd tuuscht sik dat Water von en See all fiev Johr kumplett ut. In de teihn gröttsten Seen op de Welt is 85 Prozent von dat Water von all Seen to finnen. In’n Baikalsee alleen is een Föfftel von dat Söötwater op de Eer to finnen.Vom Wasser. In: Süddeutsche Zeitung, 16. Dezember 2016, S. 14.

 Gröttst Rebeed 

 See Rebeed Deepd Laag Wateroort Kaspische See 393.898 km² 995 m Russland, Kasachstan, Aserbaidschan,Iran, Turkmenistan Soltwater Böveren See 82.414 km² 405 m USA, Kanada Söötwater Victoriasee 68.870 km² 81 / 85 m Tansania, Kenia, Uganda Söötwater Huronsee 59.596 km² 229 m USA, Kanada Söötwater Michigansee 58.016 km² 281 m USA Söötwater Tanganjikasee 32.893 km² 1.470 m Demokraatsche Republiek Kongo, Tansania, Sambia, Burundi Söötwater Groten Borensee 31.792 km² 446 m Kanada Söötwater Baikalsee 31.492 km² 1.642 m Russland Söötwater Malawisee 29.600 km² 706 m Malawi, Tansania, Mosambik Söötwater Groten Slavensee 28.438 km² 614 m Kanada Söötwater Eriesee 25.745 km² 64 m USA, Kanada Söötwater Winnipegsee 24.341 km² 18 m Kanada Söötwater Ontariosee 19.259 km² 244 m USA, Kanada Söötwater Balchaschsee 18.428 km² 26 m Kasachstan Brackwater Ladogasee 17.703 km² 255 m Russland Söötwater

 Deepste Seen 
 See Deepd Rebeed Laag Wateroort Baikalsee 1.642 m 31.492 km² Russland Söötwater Tanganjikasee 1.470 m 32.893 km² Demokraatsche Republiek Kongo, Tansania, Sambia, Burundi Söötwater Kaspische See 995 m 393.898 km² Russland, KasachstanAserbaidschan, Iran, Turkmenistan Soltwater Malawisee 706 m 29.600 km² Malawi, Tansania, Mosambik Söötwater Wostoksee 670 m 15.690 km² Antarktis Söötwater Yssykköl 668 m 6.236 km² Kirgisistan Söötwater Groten Slavensee 614 m 28.438 km² Kanada Söötwater Crater Lake 594 m 53 km² USA Söötwater Lago General Carrera 590 m 2.200 km² Chile, Argentinien Söötwater Hornindalsvatnet 514 m 50 km² Noorwegen Söötwater Tobasee 505 m 1.103 km² Indonesien, Sumatra Söötwater Lake Tahoe 501 m 497 km² USA SöötwaterLago Argentino 500 m 1.466 km² Argentinien Söötwater Lake Hauroko 463 m 63 km² Neeseeland Söötwater Nahuel Huapi 460 m 531 km² Argentinien Söötwater Vansee 457 m 3.740 km² Törkie SodawaterGroten Borensee 446 m 31.153 km² Kanada Söötwater Comer See 425 m 146 km² Italien Söötwater Böveren See 405 m 82.414 km² USA, Kanada Söötwater Gardasee 346 m 370 km² Italien Söötwater

 Höögst legen See 
De Lhagba Pool in Tibet leeg 6.368 m hoog. Dat weer aver nich kloor, wat he as See oder man as Smöltwaterpohl antosehn is. De See is nu aver verswunnen. Dorüm gellt de Kratersee von’n 5920 m hogen Vulkan Licancabur an de Grenz twüschen Bolivien un Chile as höögsten See op de Eer.

De Titicaca-See liggt 3810 m över de See un is dat höögste Rebeed, op dat kummerziell Schipperee bedreven warrt.

 Deepst legen See 
 De Dode See liggt 420 m ünner de See.
 De Wostoksee liggt 3700 bet 4000 Meter ünner dat Ies von de Antarktis.

 See mit dat kloorste Water 
De Blue Lake in de neeseelandsche Region Tasman hett mit 70–80 Meter de höögste Sichtwiedt von all natürliche Söötwaterrebeden.Nelson's Blue Lake clearest, New Zealand Herald an’n 20. Dezember 2011

 Footnoten 

 Weblenken 

Kategorie:Geografie